אדם סמית' (כדורגלן אנגלי, יליד 1991)

**אדם ג'יימס סמית**' (באנגלית: **Adam James Smith**; נולד ב-29 באפריל 1991) הוא כדורגלן אנגלי המשחק בעמדת המגן בבורנמות' מהפרמייר ליג בה הוא משמש כקפטן.

## קריירת מועדונים

### טוטנהאם הוטספר והשאלות
סמית' החל את הקריירה שלו במחלקת הנוער של טוטנהאם הוטספר.

ב-6 באוגוסט 2009, הצטרף סמית' לוויקם וונדררס מהפוטבול ליג הראשונה (הליגה האנגלית השלישית) בהשאלה לטווח קצר כמחליף לשני מגנים שנפצעו, ב-8 באוגוסט 2009 ערך את הופעת הבכורה שלו בקבוצה בהפסד 2–3 לצ'רלטון את'לטיק. לאחר תקופת השאלה קצרה בוויקם וונדררס, שהסתיימה ב-5 בספטמבר 2009 הוא שב לטוטנהאם.

ב-20 בנובמבר 2009, הושאל סמית' לטורקי יונייטד מהפוטבול ליג השנייה עד לסיום העונה.

ב-23 בספטמבר 2010, הושאל סמית' לבורנמות' מהפוטבול ליג הראשונה. ב-1 באפריל 2011, הבקיע סמית' את שערו הראשון בקריירה הבוגרת שלו כשכבש את שער השוויון בדקה ה-94 בתיקו 3–3 של בורנמות' נגד פיטרבורו יונייטד.

ב-16 באוגוסט 2011 הושאל סמית' לעונה אחת למילטון קינס דונס מהפוטבוליג הראשונה, אולם בסוף ינואר טוטנהאם החזירה אותו מההשאלה.

ב-31 בינואר 2012 הוא הושאל ללידס יונייטד מהצ'מפיונשיפ. ב-4 בפברואר 2012 ערך סמית' הופעת בכורה במועדון ובצ'מפיונשיפ. בניצחון של לידס 3–0 על בריסטול סיטי. כשלושה שבועות לאחר מכן ב-28 בפברואר 2012 מגנה של טוטנהאם קייל ווקר נפצע וטוטנהאם החזירה את סמית' מהשאלה כדי להחליף אותו. ב-13 במאי 2012, ערך סמית' את הופעת הבכורה שלו בקבוצה הבוגרת של טוטנהאם ובפרמייר ליג כשעלה כמחליף בניצחון של טוטנהאם 2–0 על פולהאם.

סמית' פתח גם את עונת 2012/2013 בטוטנהאם אך ב-1 בנובמבר 2012, ללא הופעות בליגה ולאחר הופעה אחת בלבד בגביע הליגה, הושאל למילוול מהצ'מפיונשיפ לשלושה חודשים. לאחר תקופה מוצלחת במילוול שכללה 18 הופעות ושער אחד, מילוול האריכה את חוזה ההשאלה של סמית' עד לתום העונה.

ב-29 ביולי 2013, הצטרף סמית' בהשאלה לדרבי קאונטי מהצ'מפיונשיפ בחוזה לעונה אחת. ב-6 באוגוסט 2013 ערך סמית' את הופעת הבכורה שלו בדרבי קאונטי בניצחון 1–0 על אולדהאם אתלטיק במסגרת הסיבוב הראשון של גביע הליגה. לאחר שלא זכה למספיק דקות בדרבי קאונטי, ב-30 בנובמבר 2013 הגיע השחקן להסכמה עם הקבוצה על סיום תקופת ההשאלה שלו והוא שב לטוטנהאם.

### בורנמות'
ב-28 בינואר 2014, חתם סמית' על חוזה לשלוש וחצי שנים בבורנמות' מהצ'מפיונשיפ, בה שיחק בהשאלה בעבר. הוא שותף ב-5 משחקים עד סוף העונה ולא כבש. בעונת 2014/2015 הפך סמית' לשחקן משמעותי בבורנמות' שזכתה באליפות הצ'מפיונשיפ והעפילה לפרמייר ליג לראשונה בתולדותיה. סמית' שותף בעונה זו ב-36 משחקים בכל המסגרות אך לא כבש. ב-19 בדצמבר 2015, כבש סמית' את שערו הראשון בפרמייר ליג בניצחון 2–1 נגד וסט ברומיץ' אלביון. ואת עונת הבכורה שלו עם בורנמות' בפרמייר ליג הוא סיים עם שני שערים ב-36 הופעות בכל המסגרות. כאשר בסיום העונה האריך את חוזהו עד יוני 2020. את עונת 2016/2017 סיים סמית' עם שער אחד ב-36 הופעות בכל המסגרות וב-25 ביולי 2017, האריך את חוזהו עד 2021.  סמית' המשיך להיות שחקן משמעותי בקבוצה, הוא ירד איתה לצ'מפיונשיפ בסיום עונת 2019/2020. ועלה איתה חזרה לפרמייר ליג בסיום עונת 2021/2022, אז גם האריך את חוזהו עד 2024. לאחר שתי עונות נוספות עם בורנמות' בפרמייר ליג, ב-3 בספטמבר 2024, מונה סמית' לקפטן הקבוצה לאחר עזיבתו של הקפטן הקודם השוער הברזילאי נטו לארסנל.  ב-12 בספטמבר 2024, חתם סמית' על הארכת חוזה נוספת עד 2026.[ממוזער|353x353 פיקסלים|סמית' במדי [טוטנהאם הוטספר, ארצות הברית, יולי 2010.]]

## סטטיסטיקות קריירה

### מועדונים
מעודכן ל-22 בנובמבר 2025

## תארים
**בורנמות**'

* הצ'מפיונשיפ: 2014/2015
## קישורים חיצוניים

* אדם סמית' באתר בורנמות'

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני ויקם וונדררס
קטגוריה:כדורגלני טורקי יונייטד
קטגוריה:כדורגלני בורנמות'
קטגוריה:כדורגלני מילטון קינס דונס
קטגוריה:כדורגלני לידס יונייטד
קטגוריה:כדורגלני מילוול
קטגוריה:כדורגלני דרבי קאונטי
קטגוריה:אנגלים שנולדו ב-1991
קטגוריה:דפים עם תרגומים שלא נסקרו